**2. A feladat a humanizmus és a reneszánsz korszakához kapcsolódik.**

**Válaszoljon a kérdésekre az alábbi forrás segítségével!**

„Az uralkodónak nem kell félnie, hogy kegyetlennek híresztelik, ha egységben és

békességben tartja alattvalóit. Mert alig pár példa statuálása árán még mindig

irgalmasabb lesz a fejedelem, mint akik szabad folyást engednek a rendetlenségnek.

A rendetlenség ugyanis az egész közösséget veszélyezteti, az uralkodó által elrendelt

kivégzések pedig egy-egy személy ellen irányulnak.

Mindebből vita származik: szeressék-e inkább az uralkodót, mint féljék, vagy

ellenkezőleg. Azt feleljük, egyik is, másik is szükséges lenne, de mivel nehéz e két

dolgot összekapcsolni, biztonságosabb, ha tartanak tőle, mintha szeretik, ha a kettő

közül egyiknek már hiányoznia kell.

A bölcs uralkodó ne legyen szótartó, ha ez a magatartás kárára válik, s ha az

okok, melyek miatt ígéretet tett, megszűntek. Ha az emberek jók lennének, ez az elv

kárt okozna, de mert gonosz indulatúak, nem tartanák meg adott szavukat veled

szemben, így hát neked sem kell megtartanod velük szemben.

Az emberek cselekedeteiben, de különösen a fejedelemében, akivel szemben

nincs helye a jogos számonkérésnek, a végcélt kell tekinteni. Győzzön tehát a

fejedelem, és tartsa fenn hatalmát, s eszközeit tiszteletre méltónak fogják ítélni.”

(*Machiavelli: A fejedelem; 1513*)

**a) Hogyan viszonyuljanak az alattvalók az uralkodóhoz Machiavelli szerint? Nevezze**

**meg ezt az érzést!** ( 0,5 pont)

……………………………………….………………………………………………………….

**b) Milyen cél érdekében lehet az uralkodó akár kegyetlen is Machiavelli szerint? Mivel**

**indokolja ezt?**

Cél: ……………………………………………………………………………….…..(0,5 pont)

Indoklás: ……………………………………………………………………………..…(1 pont)

**c) Mivel indokolja Machiavelli a fejedelem szószegésének jogosságát?** (1 pont)

Indoklás:

…………………………………………………………………………………………………

…………………………………………………………………………………………………

**d) Egy ókori római mondás szerint: Az állam üdve a legfőbb törvény. Milyen hasonlóságot vagy különbséget fedez fel az előbbi mondás és Machiavelli véleménye között?**

(1 pont)

…………………………………………………………………………………………………

…………………………………………………………………………………………………

………………………………………………………………………………………………….

Megoldás

**2. A humanizmus és a reneszánsz (Összesen 4 pont.)**

**a)** félelemmel *vagy* féljenek tőle *vagy* tartsanak tőle ( 0,5 pont)

**b)** Cél: A rend/egység/béke fenntartása *vagy* a hatalom fenntartása *vagy* az államérdek

(0,5 pont)

Indoklás: Csak egyesek ellen irányul, míg a rendetlenség a közösség ellen. *vagy* Mert így

biztosítható a béke, az egység. *vagy* A hatalom és az államérdek fontosabb, mint

az erkölcs. (1 pont)

*(Az indoklásnak a célra kell vonatkoznia.) (Más, tartalmilag helyes válasz is elfogadható.)*

**c)** Az emberek alapvető gonoszságával/Azzal, hogy az emberek sem tartják be a szavukat.

(1 pont) *(Más, tartalmilag helyes válasz is elfogadható.)*

**d)** Mindkettő igazolja a törvénytelen cselekedeteket is szükség esetén. *vagy* A társadalmi

rend, a szilárd államhatalom biztosítása/megteremtése áll a középpontban, ez a legfontosabb

cél. *vagy* A római mondás az állam/közösség hasznát emeli ki, míg Machiavelli azonosítja az

állami érdeket az uralkodó személyes érdekeivel. (1 pont)

*(Más, tartalmilag helyes válasz is elfogadható.)*